Държавен вестник, бр. 62, 2018 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  62
проекти, като съгласно Заповед № ОХ-336 от 22.05.2015 г. проектът е включен в „Портфолио от проекти 
и проектни приоритети на Министерството на отбраната, приети през 2015 г.“;
– Изходно задание за разработване на тактико-техническо задание (ТТЗ) „Многофункционален моду-
лен патрулен кораб“ с рег. № 7416/4.12.2015 г.;
– Концепция за изграждане на отбранителна способност „Придобиване на многофункционален моду-
лен патрулен кораб за ВМС“ с рег. № РД-89-1/1.03.2016 г., приета на заседание на Съвета по въоръженията 
(11.11.2016 г.) и на Съвета по отбрана (22.02.2016 г.), утвърдена от министъра на отбраната;
– Актуализиран Документ за иницииране на проект „Придобиване на многофункционален модулен 
патрулен кораб за ВМС“, приет на проведеното на 9.02.2016 г. заседание на Борда за управление на порт-
фолиото от проекти;
– Тактико-техническо задание (ТТЗ) „Многофункционален модулен патрулен кораб“ ТТЗ М96.0061.16-
ВО.
1.7. Основни допускания
– За периода на придобиване и оперативно използване на новите многофункционални модулни па-
трулни кораби България ще продължи да бъде пълноправен и лоялен член на НАТО и ЕС;
– Икономическата среда в България и в света няма да претърпи съществена промяна за периода на 
придобиване и усвояване на новите многофункционални модулни патрулни кораби;
– Обхватът и сложността на задачите на българските ВМС ще се разширяват;
– Ще се засилва необходимостта от оперативна съвместимост и участие на формирования от Въоръ-
жените сили в коалиционни и съюзни операции;
– Ще бъдат осигурени финансови средства за изпълнението на проекта.
2. НЕОБХОДИМОСТ ОТ НОВИ МОДУЛНИ ПАТРУЛНИ КОРАБИ
2.1. Задачи на ВМС
Военноморските сили изпълняват важни задачи в системата за национална и колективна сигурност и 
тяхното изпълнение изисква модерни и боеспособни сили.
Необходимостта от ускорено изграждане на отбранителните способности за ВМС се обуславя от след-
ните основни фактори:
– необходимостта от безкомпромисно гарантиране на морския суверенитет на страната и защитата на 
националните интереси на Република България в Изключителната икономическа зона, с акцент върху 
енергийната сигурност и охраната на морските съоръжения за добив на газ и нефт;
– динамичната, сложната и противоречива среда за сигурност в Черно море, предизвикана от съ-
ществуващи междудържавни конфликти и дисбаланса на силите между крайбрежните страни, които са 
с негативна тенденция за задълбочаване;
– защитата на свободата на корабоплаването и морските превози, съставляващи над 80 % от общия 
стокообмен на Република България;
– поетите национални ангажименти в рамките на НАТО по изпълнение на Мерките за потвърждава-
не на сигурността (Assurance Measures) от Плана за готовност за действие (RAP), Мерките за адаптирано 
предно присъствие (tFP) в Черно море и усилване на Постоянните военноморски групи на НАТО при 
развръщането им в района;
– препоръката на НАТО, получена при последния преглед на отбранителните способности на NATO 
(DPCS – 2017) за реализирането на проекта за ммпк като решаващ за изпълнението на пакета ЦС 2017 в 
частта му за ВМС;
– нуждата от по-тясно военноморско сътрудничество между страните – членки на НАТО, която може 
да бъде реализирана чрез различни инициативи в Черно море;
– ангажиментите на Република България за участие в операции за морска сигурност на НАТО.
Тези фактори определят необходимостта от поддържане на по-висока готовност от патрулните кораби 
с възможност за продължително развръщане, което се постига чрез увеличаване броя на бойните кораби 
и удовлетворяване на съвременните изисквания за техническото им състояние.
2.1.1. Задачи на ВМС, произтичащи от национални документи
За участие в изпълнението на мисиите на Въоръжените сили Военноморските сили поддържат и раз-
виват оперативни способности за изпълнение на следните задачи:
2.1.1.1. По мисия „Отбрана“
Задачите, свързани с гарантирането на националния суверенитет и независимост, защита на терито-
риалната цялост на страната в условията на чл. 5 от Вашингтонския договор, са следните:
– Непрекъснато наблюдение и оповестяване за обстановката в морските пространства, контрол на 
корабоплаването, защита на морските комуникации и стопанската дейност на море;
– Участие в съвместни операции за отбрана на територията и морските пространства на Република 
България в системата на колективната отбрана;
– Участие в колективни отбранителни действия извън територията на страната.
2.1.1.2. По мисия „Подкрепа на международния мир и сигурност“
Военноморските сили подготвят и поддържат в готовност формирования съгласно политическото 
ниво на амбиция в отбраната за изпълнение на задачи в международни операции в отговор на кризи 
извън територията на страната, както следва:
– Наблюдение, разузнаване за обстановката и контрол в зоната на операцията;
– Участие в съвместни и/или многонационални операции по борба с тероризма;
– Участие в хуманитарни, евакуационни и спасителни операции;